**JEGYZŐKÖNYV**

**az Etyek SE 2018. 04. 18. napján megtartott rendkívüli közgyűlésről**

**Helye:** 2091 Etyek, Öreghegyi út /Molnár Béla Sportcentrum/

**Ideje:** 2018. április 18. 18:00

**Jelen vannak**: a mellékelt jelenléti ív szerint: 10 fő

**Levezető elnök:** Hargitai Zoltán

**Jegyzőkönyvvezető:** Ferenc Istvánné

**Jegyzőkönyv-hitelesítő:** Danczinger Géza

**Jegyzőkönyv-hitelesítő:** Máté Miklós

**Napirendi pontok:**

1. Alapszabály módosítás
2. Éves költségvetés elfogadása
3. Egyebek

Hargitai Zoltán a sportegyesület elnöke, köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyvvezető személyére, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a napirendi pontokat, melyeket a jelenlévők egyhangúan elfogadtak, új napirendi pontra javaslat nincs. Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, mely az alapszabály értelmében a megjelentek számaránya tekintetében határozatképes.

**Megismételt közgyűlés**

**Helye:** 2091 Etyek, Öreghegyi út /Molnár Béla Sportcentrum/

**Ideje:** 2018. április 18. 18 óra 30 perc

**Jelen vannak**: a mellékelt jelenléti ív szerint: 10 fő

**Napirendi pontok:**

**1. Alapszabály módosítása (csatolva)**

Hargitai Zoltán (elnök) ismerteti a kialakult helyzetet, mely szerint a januári közgyűlésen elfogadott Alapszabályt a Székesfehérvári Törvényszék nem fogadta el, és hiánypótlásra szólított fel bennünket. Az elnökség a hiánypótlást megtette, a kért változtatásokat, alkalmaztuk, és az elkészült új Alapszabályt az elnök ismerteti a tagsággal.

Kérdés, hozzászólás:

**Máté Miklós:** Ez az Alapszabály mikortól lesz érvényes az új alapszabály?

**Hargitai Zoltán**: Válaszol. Elvileg a mai naptól a szavazás, és jóváhagyás után, de még a Székesfehérvári Törvényszék ellenjegyzése is szükséges.

További kérdés, hozzászólás nincs.

*Szavazás:* *9 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta az új Alapszabályt.***

***1/2018.(04.18.) Kgy.sz. határozat***

**2. A 2018. évi költségvetés megvitatása, elfogadása**

Mivel a januári közgyűlésen még nem volt teljes a könyvelő által készített beszámoló ezért Hargitai Zoltán (elnök) ismerteti a jelenlegi pénzügyi helyzetet, és szavazásra teszi fel az idei évi költségvetést, a már elfogadott januári állapotoknak megfelelően, és azokat kiegészítve.

Kérdés, hozzászólás:

**Ferenc István:** Tudunk-e még támogatásokat szerezni valahonnan?

**Hargitai Zoltán:** Válaszol. Igen az elnökség folyamatosan azon dolgozik, hogy minél több bevételünk legyen, de az elnök felkéri a tagságot, hogy segítsen támogatók és szponzorok előteremtésében.

*Szavazás:*  *8 igen*

 *1 nem*

 *1 tartózkodás*

***A szavazás értelmében a közgyűlés elfogadta, és jóváhagyta a javaslatokat és a 2018. évi költségvetést.***

***2/2018.(04.18.) Kgy.sz. határozat***

**3. Egyebek**

**Hargitai Zoltán:** Demján Sándor Sportegyesületünk egyik segítője, támogatója halála miatt az elnökség úgy gondolja, hogy méltó képen szeretnénk megemlékezni, és hagyományteremtő módon egy Demján Sándor emléktornát rendeznénk minden évben Demján Sándor születése napján. Az ezzel kapcsolatos teendőket az elnökség elvégzi.

Kérdés, hozzászólás: nincs.

További kérdés, hozzászólás, felszólalás nincs.

Hargitai Zoltán (elnök) megköszöni a megjelent tagságnak a jelenlétét, és bezárja a közgyűlést.

Etyek, 2018. 04. 18.

 P.H.

………………………… …………………………

 Hargitai Zoltán Ferenc Istvánné

*levezető elnök* *jegyzőkönyvvezető*

 ………………………… …………………………

Máté Miklós Danczinger Géza

 *jegyzőkönyv hitelesítő* *jegyzőkönyv hitelesítő*